**УНИВЕРЗИТЕТ У БЕОГРАДУ**

**ФИЛОЗОФСКИ ФАКУЛТЕТ**

05/2-7 број:777/1

У Београду, 09.05.2022. године

На основу члана 202. Статута Универзитета у Београду – Филозофског факултета и Пословника Изборног већа Филозофског факултета у Београду, доносим

**У П У Т С Т В О**

*о изјашњавању по тачки V подтачка 1. Дневног реда Изборног већа Филозофског факултета у Београду која се одржава 12. и 13.05.2022. године у периоду од 24 часа (одлука број 722/1, од 04.05.2022. године) - Жалба Петра Нуркића на одлуку Изборног већа број 319/1-IV/2 од 25.02.2022. године.*

Петар Нуркић је дана 15.03.2022. године поднео Жалбу број 423/1 на одлуку Изборног већа број 319/1-IV/2 од 25.02.2022. године.

У складу са Статутом Универзитета у Београду – Филозофског факултета, Пословником Изборног већа Филозофског факултета у Београду, и другим релевантним општим акатима Универзитета у Београду, а сходно одредбама Закона о општем управном поступку, чланови Изборног већа о поднетој жалби могу да се изјасне на један од следећа три начина:

* **„ЗА“ - ако сматрају да је жалба основана и да ожалбена одлука треба да се преиначи;**
* **„ПРОТИВ“ ако сматрају да жалба није основана;**
* **„УЗДРЖАН“.**

1. Усвајање жалбе значи да је Изборно веће, у складу са чланом 20. став 2. тач. 3. Правилника о начину и поступку стицања звања и заснивања радног односа наставника Универзитета у Београду, утврдило да је жалба основана и да се Одлука Изборног већа број 319/1-IV/2 од 25.02.2022. године преиначује тако да гласи: **Петар Нуркић се бира у звање АСИСТЕНТА** за ужу научну област ОПШТА ФИЛОЗОФИЈА, тежиште истраживања: АНТИЧКА ФИЛОЗОФИЈА, СРЕДЊОВЕКОВНА ФИЛОЗОФИЈА, НОВОВЕКОВНА ФИЛОЗОФИЈА, НЕМАЧКА ФИЛОЗОФИЈА 18. И 19. ВЕКА И САВРЕМЕНА ФИЛОЗОФИЈА 19, 20. И 21. ВЕКА, са пуним радним временом на Одељењу за филозофију, на одређено време у трајању од три године.
2. Одбијање жалбе значи да је Изборно веће, у складу са чланом 20. став 2. тач. 2. Правилника о начину и поступку стицања звања и заснивања радног односа наставника Универзитета у Београду, утврдило да је жалба неоснована и потврдило Одлуку Изборног већа број 319/1-IV/2 од 25.02.2022. године, тако да се поступак обуставља.

Упутство о начину изјашњења по предметној тачки Дневног реда Изборног већа израђено је у складу са одредбама Закона о општем управном поступку и Правилника о начину и поступку стицања звања и заснивања радног односа наставника Универзитета у Београду („Гласник Универзитета у Београду” бр. 200/2017 и 210/2019) као и са званичним (аутентичним) тумачењем одредбе члана 20. претходно наведеног Правилника, које је Сенат Универзитета донео 11.09.2019. године.

**ДЕКАН ФАКУЛТЕТА**

**И ПРЕДСЕДНИК ИЗБОРНОГ ВЕЋА**

**проф. др Данијел Синани**